open-index/open-wikipedia-markdown huggingface dataset:
Maggie Roswell

**Mary Margaret Nina Roswell** (s. 14. marraskuuta 1952 Los Angeles, Kalifornia) on yhdysvaltalainen näyttelijä. Hän on ollut ääninäyttelijänä *[[Simpsonit]]*-animaatiosarjassa, jossa hänen hahmojaan ovat muun muassa Maude Flanders, Helen Lovejoy, Luann Van Houten, neiti Hoover ja Martha Quimby. Palkkariidan takia Roswell oli poissa sarjasta vuosina 1999–2002 eli 11.–13. tuotantokauden ajan. Tuona aikana hänen hahmojaan näytteli Marcia Mitzman Gaven ja käsikirjoittajat poistivat Maude Flandersin sarjasta siten että hahmo kuoli yhdessä 11. kauden jaksossa.

Roswell meni 5. kesäkuuta 1987 naimisiin ääninäyttelijä Hal Raylen kanssa Aspenissa. Heidän tyttärensä syntyi 1993. Roswellilla on veli nimeltä G. Marq Roswell.

## Filmografia
### Elokuvat

### Televisiosarjat

### Ääninäyttely videopeleissä
Someron Pallo

**Someron Pallo** (**SoPa**) on somerolainen urheiluseura.

Someron Pallo perustettiin vuonna 1963 ja sen lajeihin ovat kuuluneet jalkapallo, lentopallo, jääkiekko, sulkapallo ja tennis. Nykyään lajit ovat eriytyneet omiksi yhdistyksikseen, jotka ovat Someron Pallo Lentopallo ry, Someron Pallo Sulkapallo ry, Someron Pallo Jääkiekkoedustus ry ja Someron Pallon Juniorit ry.

## Lentopallo

Lentopallo vakiintui nopeasti Someron Pallon päälajiksi. Someron Pallo Lentopallo ry perustettiin vuonna 1998, josta lähtien seura on toiminut nais- ja tyttölentopallon erikoisseurana.

Someron Pallon naisten edustusjoukkue pelasi Suomen pääsarjatasolla SM-liigassa. Kausi 2009–2010 oli naisjoukkueen kahdestoista pääsarjassa. Joukkue on saavuttanut kaksi SM-pronssia vuosina 2002 ja 2003 sekä Suomen cupin hopeaa vuonna 2003. Mia Mattilan pelipaita numero 3 on jäädytetty ja löytyy Someron monitoimitalon seinältä keskiseltä paikalta. Naisten edustusjoukkue pelasi kaudella 2009–2010 SM-liigassa pääyhteistyökumppaninsa Someron kaupungin mukaan nimellä Somero. Liigaottelut pelattiin Someron monitoimitalolla. Katsojaennätys on 682 katsojaa vuoden 2000 välieristä. Kesällä 2010 joukkue päätti luopua sarjapaikastaan pelaajapulaan vedoten. Nykyään seura tarjoaa vain junioritoimintaa.

Someron Pallolla on myös varsin vahvaa tyttöjen junioritoimintaa. Lentopalloliiton junioritoimintakilpailussa seura on vuosia kuulunut Suomen kymmenen parhaan junioriseuran joukkoon. Vuonna 2009 joukkueen C-tytöt voittivat SM-hopeaa.

Liigajoukkueen merkittävimmät tukijat ovat:
Someron kaupunki,
Someron Säästöpankki,
Suur-Seudun Osuuskauppa,
Someron Osuuspankki,
Jaatimet Oy,
Belor Agro Oy,
Someron Vesihuolto Oy, 
Someron Lämpö Oy,
Sälekarin kirjapaino,
Finn-Brodeeraus Oy,
Antti Teollisuus

Pelaajat kausia edustusjoukkueessa SM-liigassa Mattila Mia 10, Lindstöm (Sorokin) Marjaana 9, Safaralibekova (Trofimova) Anzela 5, Zukovska (Petrova) Irina 5

## Aiheesta muualla

* Someron Pallo Lentopallo
* Someron Pallo Jääkiekkoedustus 
* Someron Pallo Juniorit
Bujutsu

** Bujutsu ** () tarkoittaa perinteisiä japanilaisiin kamppailuperinteisiin liittyviä, aseellisten ja/tai aseettomien eli sotakentän taistelutaitojen (*Kakutō Bugei*) kokonaisuutta jonka soturin eli (*[[bushi]]*) edellytettiin hänen omassa samurai-klaanissaan hallitsevan. *Bujutsu*un kuuluvat ennen Meiji-kauden alkua (1868) tai miekkojen samurailta kieltämistä (1876) syntyneet perinteiset "vanhaa koulua" edustavat eli (*[[koryū]]*) kamppailutyylit.
## Yleisimpiä bujutsu-koulukuntia
*Miekkailukoulukunnat (*[[kenjutsu]]*)
*Miekanvetokoulukunnat (*[[iaijutsu]]*)
*Aseettoman kamppailun koulukunnat (*[[jūjutsu]]*)
*Jousella ampumisen koulukunnat (*[[kyūjutsu]]*)
*Keihään käytön koulukunnat (*[[sōjutsu]]*)
*Peitsen käytön koulukunnat (*[[naginatajutsu]]*)
*Jō-sauvan käytön koulukunnat (*[[jōjutsu]]*)
*Bō-sauvan käytön koulukunnat (*[[bōjutsu]]*)
*Ketjusirpin käytön koulukunnat (*[[kusarigamajutsu]]*)
*Heittotähden käytön koulukunnat (*[[shurikenjutsu]]*)
*Rautaviuhkan käytön koulukunnat (*[[tessenjutsu]]*)
*Köydellä sitomisen koulukunnat (*[[hojōjutsu]]*)
*Hevosen käytön taidot (*[[bajutsu]]*)
*Nuolten torjumisen koulukunnat (*[[yadomejutsu]]*)
*Taistelu-uintitaidot (*[[suieijutsu]]*)

## Lähteet

### Kirjalähteet
* 
* 
* 
* 
* 
* 
* 
* 
* 
* 
* 

### Viitteet
Icky Thump

__NOTOC__
**Icky Thump**  on yhdysvaltalaisen The White Stripes -yhtyeen kuudes ja viimeinen studioalbumi. Se julkaistiin 15. kesäkuuta 2007 Saksassa, 18. kesäkuuta 2007 muualla Euroopassa, ja 19. kesäkuuta 2007 muualla maailmassa.

*Icky Thump* sijoittui ensimmäisellä viikollaan Britanniassa sijalle 1 ja debytoi sijalla 2 Billboard 200 -listalla. Sitä myytiin ensimmäisellä viikolla Yhdysvalloissa 223&nbsp;000 kappaletta.

Suomalaisista musiikkilehdistä *[[Soundi]]* antoi albumille 5/5 tähteä ja *[[Rumba (lehti)|Rumba]]* 4/5 tähteä.

## Kappaleet
Kaikki kappaleet kirjoittanut Jack White, ellei toisin mainittu.

# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Jack White – laulu, kitara, synteettisaattori
* Meg White – rummut, laulu
* Regulo Aldama – trumpetti kappaleessa "Conquest"
* Jim Drury – säkkipilli kappaleissa "Prickly Thorn, But Sweetly Worn" ja "St. Andrew"

## Arvostelut
* Metacritic: 80/100
* Allmusic: 
* Entertainment Weekly: A
* Soundi: 

## Lähteet
E! Entertainment Television

**E! Entertainment Television** (tai lyhyemmin **E!**) on yhdysvaltalainen kaapeli- ja satelliittikanava, joka aloitti lähetyksensä nimellä *Movie Time* 31. heinäkuuta 1987. Vuonna 1990 Movie Time nimettiin uudelleen E! Entertainment Televisioniksi.

## Historia
Kanavan perusti entinen MSNBC:n ja CNN -kanavan johtaja Rick Kaplan vuonna 1987, kanavan nimeksi tuli **Movie Time**, ja se esitti lähinnä elokuvien trailereita ja haastatteluja. Kolme vuotta myöhemmin kesäkuussa 1990 kanavan nimeksi tuli **E! Entertainment Television**. Nykyisin kanava esittää muun muassa tv-sarjoja, lifestyle -ohjelmia, palkintogaaloja sekä uutisia Hollywoodista. Lokakuussa 2006 Comcast osti Walt Disney Companyn 39,5&nbsp;% osuuden E!:stä 1,23 miljardilla dollarilla ja kanava siirtyi Comcastin omistukseen.

Yhdysvalloissa E! tavoittaa parhaimmillaan noin 88 miljoonaa kaapeli- ja satelliittikatsojaa, ja maailmanlaajuisesti noin 600 miljoonaa katsojaa. E!:n sisarkanavia ovat muotikanava Style Network ja G4.

## E! Suomessa
E! Entertainment on saatavilla Suomessa kokonaan Viasatin kautta satelliitin avulla. Myös Sub on esittänyt joitakin kanavan ohjelmia.

## Aiheesta muualla
* E! Online 
* E! Onlinen kansainvälinen kotisivu
Cowboy Action Shooting

**Cowboy Action Shooting** (CAS-ammunta) on ampumaurheilulaji, jossa kilpailijat kilpailevat Villin lännen -ajan mallisilla aseilla; yksitoimisilla revolvereilla, vipulukkoisilla kivääreillä ja ennen vuotta 1899 valmistetuilla haulikoilla tai käytännössä yleensä näiden nykyaikaisilla jäljitelmillä. 

Ampumakilpailut järjestetään Vanhan lännen tyylisissä lavasteissa. Kilpailijat voivat ampua useissa yhden, kahden tai kolmen aseen sarjoissa maaleinaan teräksestä tai pahvista tehdyt silhuettitaulut. Tulokset pohjautuvat osumatarkkuuteen ja nopeuteen, kyse ei silti ole pikavetokilpailusta.

Osa Cowboy Action Shootingia on vaatimus pukeutua Villin lännen aikakaudella tyypillisiin asusteisiin. Jokainen kilpailija myös omaksuu itselleen 1800-luvun loppupuolen Länteen tai Hollywoodin westerneihin pohjautuvan hahmon ja siihen liittyvän nimen, aliaksen.

## Aiheesta muualla
*Classic Old Western Society of Finland
*Single Action Shooting Society
*CAS City - the world of Cowboy & Western Action Shooting
Nine Lives

**Nine Lives** on yhdysvaltalaisen hard rock -yhtyeen Aerosmithin kahdestoista studioalbumi, joka julkaistiin 18. maaliskuuta 1997. Albumin tuottajana toimi Kevin Shirley, ja albumi oli myös ensimmäinen Aerosmithin Columbia Records -yhtiölle levyttämä julkaisu sitten vuoden 1982 *[[Rock in a Hard Place]]n*. Albumi oli ilmestymisviikollaan Billboard 200 -listan ensimmäisellä sijalla, ja singlejulkaisu ”Pink” palkittiin myös parhaan rock-kappaleen Grammy-palkinnolla.

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
*Steven Tyler – laulu, perkussiot, harmonikka, taustalaulu
*Joe Perry – kitara, laulu
*Brad Whitford – kitara
*Tom Hamilton – basso
*Joey Kramer – rummut, perkussiot

## Lähteet
Keskikylä

Suomessa on useita **Keskikylä** -nimisiä kyliä:

* Keskikylä, kylä Alahärmässä
* Keskikylä, kylä Alavudella
* Keskikylä, kylä Anjalankoskella
* Keskikylä, kylä Hailuodossa
* Keskikylä, kylä Heinolassa
* Keskikylä, kylä Hirvensalmella
* Keskikylä, kylä Jalasjärvellä
* Keskikylä, kylä Joensuussa
* Keskikylä, kylä Kankaanpäällä
* Keskikylä, kylä Karijoella
* Keskikylä, kylä Kyyjärvellä
* Keskikylä, kylä Laihialla
* Keskikylä, kylä Lehtimäellä
* Keskikylä, kylä entisessä Muolaan kunnassa luovutetulla alueella
* Keskikylä, kylä Pieksämäellä
* Keskikylä, kylä Pyhäjoella
* Keskikylä, kylä Rantasalmella
* Keskikylä, kylä Rääkkylässä
* Keskikylä, kylä Siikajoella
* Keskikylä, kylä Sodankylällä
* Keskikylä, kylä Tyrnävällä
* Keskikylä, kylä Yli-Iissä

Keskikylällä voidaan tarkoittaa myös kylän keskiosia tai kyläkeskustaa.
Bestbreeder

**Bestbreeder** on suomalaisen metalliyhtyeen Children of Bodomin vain Japanissa julkaistu kokoelmalevy. Se julkaistiin vuonna 2003.

## Kappaleluettelo

# Rebel Yell (Billy Idol -cover)
# In The Shadows
# Lake Bodom
# Warheart
# Silent Night Bodom Night
# Towards Dead End
# Children Of Bodom
# Deadnight Warrior (Live)
# Hatebreeder (Live)
# Touch Like Angel Of Death (Live)
# Downfall (Live)
# Follow The Reaper
# Bodom After Midnight
# Everytime I Die
# Mask Of Sanity
# Hate Me!
# Kissing The Shadows

(Live-kappaleet ovat yhtyeen *[[Tokyo Warhearts]]* -livealbumilta)
Virkistysuimala Puikkari

**Virkistysuimala Puikkari** on Pudasjärven kaupungin keskustaajamassa Kurenalla sijaitseva uimahalli.

Vuonna 1999 valmistuneessa uimahallissa on pääallas, tenava-allas, poreallas, monitoimiallas, kylmäallas, opetusallas sekä liukuallas- ja mäki. Rakennuksessa on myös kuntosali- ja kokoustilat.

## Lähteet

## Aiheesta muualla
* Virkistysuimala Puikkarin kotisivut
Karjalan kunnailla 1984

__NOTOC__
**Karjalan kunnailla 1984** on laulaja Jaakko Tepon livealbumi, jonka sisältö taltioitiin vuonna 1984. Albumi julkaistiin 10. heinäkuuta 2007 Joensuun Popkatu-tapahtuman yhteydessä.

Albumi ylsi kolmannella listaviikollaan Suomen virallisen listan sijalle 12, ja pysyi listalla yhteensä 11 viikkoa.

## Kappaleet
Lihavoidut tekstit ovat musiikkiesityksiä. 

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Jeff Taylor

**Jeff Taylor** (Jeffrey George Taylor,  15. helmikuuta 1948 Cape Cod, Massachusetts &ndash; 18. heinäkuuta 2007 Rovaniemi) oli amerikkalaissyntyinen Suomessa vaikuttanut mediatieteilijä ja harrastajamuusikko. Hän työskenteli Lapin yliopiston taiteiden tiedekunnassa mediatieteen professorina vuosina 1996–1998 sekä mediakasvatuksen professorina 1998–2007. Hän opetti muun muassa media-arkeologiaa ja kulttuuriteollisuutta käsitteleviä kursseja. Taylor oli viestintätieteiden valtakunnallisen yliopistoverkoston opetuksen johtoryhmän jäsen.

Ennen Suomeen muuttamistaan Taylor opetti Englannissa mm. Brightonin yliopistossa. Taylorin  äidin suku oli kotoisin Keski-Suomen Kivijärveltä. Vuosina 1993 ja 1994 Taylor oli puhujana Vaasassa järjestetyissä kansainvälisissä Hypermedia-konferensseissa. Hän tuli tuolloin perheineen Suomeen tutkimaan juuriaan tarkemmin ja muutti myöhemmin pysyvästi Rovaniemelle. Harrastuksenaan Taylor lauloi ja soitti rumpuja ja kitaraa useissa rock-yhtyeissä sekä sävelsi kappaleita omalle Jeff Taylor Bandilleen.
 Jeff Taylor innoitti lukuisia ystäviään ympäri Suomen musiikillaan ja elämänmyönteisellä asenteellaan, mottona oli suomeksi lausuttu 'reilu meininki'.

Heinäkuussa 2007 59-vuotias Taylor kuoli tulipalossa Rovaniemellä. 

## Julkaisuja
* Taylor, J. (2005) European Indigenous Internet Representation: Potentials and Perils for Sámi. Teoksessa 50 Years of Communication Research: Past and Future. Amsterdam School of Communcations Research, University of Amsterdam.
* Hyvärinen, K. & Taylor, J. (2004) Katsaus: alkuperäiskansat ja visuaalinen viestintä. Teoksessa J. Kupiainen & K. Laitinen (toim.): Kulttuurinen sisältötuotanto?. Helsinki: Edita.
* Taylor, J. (2004) Tanssia paholaisen kanssa: internetin mahdollisuudet ja uhat alkuperäiskansojen kulttuuriselle ja poliittisille toiminnalle. Teoksessa J. Kupiainen & K. Laitinen (toim.): Kulttuurinen sisältötuotanto?. Helsinki: Edita.
* Taylor, J. (2002) New Media and Cultural / Political Representation. Teoksessa Mass Media and Communicatin in the @Society of the 21st Century—Access and Participation. ECCR Conference Publication, University of Moscow.
* Taylor, J. (1999) People's culture on the Web. Teoksessa H. Sirje (toim.): Interstanding 2. Sorosi Kaasaegse Kunsti Eesti Keskus SKKE 5. aastanäitus : (6.-19. oktoober 1997, Tallinn, Tartu) = 5th Annual Exhibition of the SCCA, Estonia.
* Taylor, J. (1997) Location online - new media and the changing nature of location. Teoksessa H. Suvi (toim.): Pohjoinen valokuva 1997: siirtymiä. Oulu: Pohjoinen Valokuvakeskus.
* Taylor, J. (1995) Multimedia - vaihtoehtoinen historia. Teoksessa E. Huhtamo (toim.): Virtuaalisuuden arkeologia. Virtuaalimatkailijan uusi käsikirja. Rovaniemi

## Lähteet
Lounais-Lappi

**Lounais-Lappi** on kerran viikossa ilmestyvä kaupunkilehti Kemissä. Suomen vanhimpiin kaupunkilehtiin kuuluva Lounais-Lappi jaetaan keskiviikkoisin kotitalouksiin seitsemän kunnan alueella Perämereltä Tornionlaaksoon asti. Se jaetaan myös Ruotsin Haaparannalla ja Ylitorniolla kirkonkylän alueella. Lehti siirtyi Alma Medialta Kalevan omistukseen 1. huhtikuuta 2018 alkaen. Lounais-Lapin toimitus sijaitsee Kemissä.

## Historia
Lounais-Lapin julkaiseminen aloitettiin Kemin Ilmoituslehtenä 2. helmikuuta 1962. Ensimmäinen päätoimittaja oli Tauno Laukkanen ja painopaikkana Kemin Painotuote. 1980-luvulla lehden nimeksi vaihdettiin Lounais-Lappi.

Syyskuussa 1988 lehden omistussuhteet muuttuivat. Uudeksi omistajaksi tuli Peräpohjolan Viestintä Oy, jonka omistivat Lapin Kansa ja Kalottitarra Oy. Vuoden 1991 lopulla Lapin Kansa myi lehden Pohjolan Sanomille, joka lakkautti lehden. Kesällä 1992 Kimmo Arstio ja Matti Koskenranta perustivat Julkaisupalvelu Lounais-Lappi Oy:n, joka ryhtyi julkaisemaan Uusi Lounais-Lappi -nimistä lehteä. Päätoimittajana aloitti Arstio ja toimitusjohtajana Koskenranta.

Syksyllä 2004 Lounais-Lappi vaihtoi jälleen omistajaa, kun Arstio ja Koskenranta myivät lehden Kaleva-konsernille.

Lounais-Lappi siirtyi Alma Median omistukseen 14.6.2013.

## Lähteet

## Aiheesta muualla
* Lounais-Lapin etusivu
Musa ibn Nusair

**Musa ibn Nusair** (&lrm;, 640–715) oli arabialainen sotapäällikkö ja umaijadien dynastian aikana pohjoisafrikkalaisen Ifriqiyan käskynhaltija vuosina 703–714. Hänen alaisuudessaan Pohjois-Afrikan läntinen osa Maghreb liitettiin osaksi islamilaista valtakuntaa ja arabit valloittivat Pyreneiden niemimaan.

Musaa koskevat historialliset tiedot ovat myöhäisiä ja siksi kyseenalaisia. Kerrotaan, että Musa ibn Nusair toimi Basran hallinnossa, mutta joutui syytetyksi korruptiosta. Hän pakeni Egyptiin, jossa vapautui syytöksistä kalifi Abd al-Malikin veljen puhuttua hänen puolestaan. Vuonna 703 Musa nimitettiin Ifriqiyan käskynhaltijaksi, ensin Egyptin käskynhaltijan alaisena ja vuodesta 705 itsenäisessä asemassa emiirinä.

## Espanjan valloitus
Musa tunnetaan parhaiten Espanjan valloittajana. Valloituksesta kertova ainoa aikalaislähde, Vuoden 754 kronikka kertoo, että vuonna 712 Roderik teki epäonnisen hyökkäyksen Tarik ibn Zijadin joukkoja vastaan, jotka olivat jo pitkään hävittäneet kaupunkeja Espanjassa. Kronikan mukaan emiiri Musa nousi toisen armeijan kanssa samana vuoinna maihin Cadizissa ja eteni Toledoon ja Pohjois-Espanjassa Zaragosaan asti. Musa ulotti siten heti valtansa lähes koko niemimaalle. Visigoottien hallituskaupungissa Toledossa valloittajat teloittivat entisen valtaeliitin apunaan prinssi Oppa, entisen kuningas Wittizan veli. Valloittajat saivat luultavasti apua myös Espanjan juutalaisväestöltä, joita oli sorrettu. Valtausarmeijoiden kooksi on arveltu 15 000 miestä. Berberit olivat sen suurin ryhmä, eikä mukana ollut arabijoukkoja ainakaan kalifaatin sydänalueilta. Kyse oli siten pääosin pohjoisafrikkalaisin voimin tehdystä invaasiosta.

Vuoden 754 kronikan mukaan Musa ”*raunioitti kauniita kaupunkeja, poltti ne tulella, ristiinnaulitsi herrat ja mahtimiehet ja teurasti lapset miekalla*.” Ajan tapojen mukaan kaupunki säästyi hävitykseltä, jos se antautui. Muussa tapauksessa miehet tapettiin ja naiset ja lapset otettiin orjiksi. Täydellisen tuhon kokivat Córdoba, Toledo ja Zaragosa. Muuten asiallinen vuoden 754 kronikoitsija herkistyy kertoessaan arabien ja berberien hirmutöistä. Hän kirjoittaa, että vaikka jokainen ruumiinosa muuttuisi kieleksi, olisi mahdoton kuvata Espanjaan kohdistuneen tuhon mittaa. 150 vuotta myöhemmin egyptiläinen historioitsija Hakam kirjoitti, ettei kyseessä ollut valloitus vaan tuomiopäivä. Ainoa seutu, jota valloittajat eivät saaneet haltuunsa, oli vuoristoinen Asturias Luoteis-Espanjassa.

Kahdessa vuodessa Musan ja hänen alaisensa sotajoukot olivat kukistaneet melkein koko niemimaan. Kun he 714 olivat vallanneet Zaragozan ja Navarran ja aikoivat edetä Pyreneiden yli Septimaniaan, komensi kalifi al-Walid I heidät molemmat saapumaan Damaskokseen. Ennen lähtöään Musa asetti poikansa Abd al-Azizin käskynhaltijaksi Andalusiaan. Muut hänen poikansa asetettiin johtoasemiin Pohjois-Afrikassa. Damaskoksessa Musa joutui kalifin epäsuosioon ja menetti asemansa ja omaisuutensa. Perimätiedon mukaan Musa ibn Nusair kuoli 715 tai 716 kerjäläisenä Syyriassa.

## Katso myös
* Al-Andalus

## Lähteet
Painin maailmanmestaruuskilpailut 1981 (kreikkalais-roomalainen paini)

**Vuoden [[Urheiluvuosi 1981|1981]] [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 28. elokuuta – 30. elokuuta 1981 Oslossa, Norjassa. Kisoissa painittiin kymmenessä painoluokassa.

Kisat alkoivat poliittisluonteisella välikohtauksella, kun Iranin joukkue marssi avajaisiin kantaen mukanaan maansa hengellisen johtajan, imaami Ruhollah Khomeinin kuvia.

## Mitalistit

## Tilastot maittain

### Suomen edustajat

## Lähteet
* 
* Ilkka 29.–31.8. 1981
* FILA:n tietokanta
Debra Winger

**Debra Winger** (oik. **Mary Debra Winger**, s. 16. toukokuuta 1955 Cleveland Heights, Ohio) on yhdysvaltalainen näyttelijä.

## Varhainen elämä

Debra Winger syntyi amerikanjuutalaiseen perheeseen. 18-vuotiaana hän joutui vakavaan auto-onnettomuuteen ja sai aivoverenvuodon. Hän oli sokea ja vasemmalta puolelta halvaantunut kymmenen kuukauden ajan. Toivuttuaan hän päätti muuttaa elämänsä suuntaa ja muutti Kaliforniaan tullakseen näyttelijäksi.

## Ura

Debra Wingerin ensimmäinen elokuvatyö oli Debbien rooli elokuvassa *[[Kun tytöiltä meni piikuus]]* (Slumber Party ’57, 1976). Hänen muita elokuviaan ovat muun muassa *[[Kaupunkicowboy]]* (Urban Cowboy, 1980), *[[Torstai on toivoa täynnä]]* (Cannery Row, 1982), *[[Upseeri ja herrasmies]]* (1982), *[[Hellyyden ehdoilla]]* (1983) ja *[[Vaaralliset yhdessä]]* (Legal Eagles, 1986). 1980-luvun jälkeen hänen roolinsa elokuvissa ovat vähentyneet, ja vuosien 1995 ja 2001 välillä hän ei tehnyt yhtään elokuvaa vaan muun muassa opetti Harvardin yliopistossa ja kirjoitti kirjan. Vuonna 2008 Winger esiintyi elokuvassa *[[Rachel Getting Married]]*.

Debra Winger on ollut urallaan kolme kertaa ehdolla Oscarin saajaksi.

Vuonna 2012 Debra Winger teki 57&nbsp;vuoden iässä debyyttinsä New Yorkin Broadwayllä David Mametin näytelmän *The Anarchist* kantaesityksessä.

## Yksityiselämä

Winger on ollut naimisissa Timothy Huttonin kanssa vuosina 1986–1990 ja Arliss Howardin kanssa vuodesta 1996 lähtien. Hänellä on molemmista avioliitoista yksi lapsi.

## Lähteet

## Aiheesta muualla

* 
* Debra Winger NNDB:ssä 
*
Rautuskylä

**Rautuskylä** (tai **Rauduskylä**) on pieni järvenrantakylä Kittilän kunnassa Lapin maakunnassa.  Se sijaitsee Rautusjärven etelärannalla noin 33 kilometriä Kittilän kirkonkylältä pohjoiseen. Kylässä on noin 45 asukasta. 

Rautuskylä on luokiteltu valtakunnallisesti arvokkaaksi maisema-alueeksi. Tämä vaikuttaa maankäyttöön ja maisemaan liittyvä kiistat hidastivat esimerkiksi Levin osayleiskaavan hyväksymistä 2010-luvun alussa. Levi sijaitsee noin 7-10 kilometrin päässä etelälounaassa. Kylässä on vanhaa rakennuskantaa, johon kuuluvat komeat talonpoikaistalot perinteisine pihapiireineen.

Kylän asutus rajoittuu Rautusjärven etelärannan ja seututie 955:n läheisyyteen. Ounasjoki virtaa parin kilometrin päässä kylästä länteen.  

Kylän asukkaat saavat elantonsa maataloudesta, käsitöistä sekä matkailusta. Rautusjärvi sopii lähijärvineen esimerkiksi kalastukseen ja melomiseen. Kylässä on entiseen kouluun rakennettu majatalo. Kittilän seurakunnalla on ollut leirikeskus kylässä.

Kylä on merkitty asiakirjoihin muodossa *Rautuskylä* vuonna 1855. Paikallisten mukaan nimen  pohjana ovat rauduskoivut. Niihin viitataan murteellisesti etuliittellä rautus-, myös nimissä Rautusjoki, Rautusjärvi (Rautusjärvi 1851) ja Rautusvaara. Nimi on hyväksytty myös karttoihin,  vaikka talonnimi on Raudus (*Rautus* 1734–1797, Zachris Raudus 1794).  Toisena mahdollisuutena pidetään sitä, että kylälle nimensä antaneen järven nimi sisältää kalannimityksen *[[nieriä|rautu]]*. Tällöin nimi olisi kehittynyt seuraavasti: *Rautujärvi > Rautunen > Rautusjärvi*.

## Lähteet
Onnen kerjäläiset

**Onnen kerjäläiset** on laulaja Jaakko Tepon vuonna 2006 julkaistu erikois-DVD-julkaisu. DVD:n julkaisijana on Provisual. DVD sisältää muun muassa Tepon live-esiintymisiä sekä haastatteluita. 

## DVD:n sisältö
### Töllöttimessä (TV-esitykset)
# Työttömän veisu
# Naapurin Mirja
# Pörsänmäen tango
# Hilma ja Onni
# Ruikonperän rocktähti
# Eronnut poikamiesleski
# Pamela

### Tien päällä (Yleisön videot)
*Baarikeikka Kontiomäki 1984*
# Rakkaus ja metsärahat
# Pamela
# Kervisen kinkerit
# Lypsykilpailut
# Onnen kerjäläinen
# Pörsänmäen tango
# Tumma mies
# Jalkapallo ottelu

*Rakentajan iltamat, Ämmänsaari 1992*

# Naapurin Mirja
# Tuupovaaran yössä
# Ryynäsen Vartti
# Rakkaus ja metsärahat

### Haastattelut
* Haastattelut vuodelta 1981 ja 2006

### Iänitteet
Jaakko Tepon diskografia

### Eletty elo
Jaakko Tepon tarina

### Sössärit
*DVD:llä esiintyy myös Sössölandian Kultakurkut [[Ismo Alanko]], [[Ilkka Alanko]], [[Cyde Hyttinen]] ja mukana myös [[Petri Alanko]].*
# Pilkillä
# Ryynäsen Vartti
# Rakkaus ja metsärahat
# Valko
# Jälkitauti
# Ruikonperän rokkitähti
# Hilma ja Onni

## Aiheesta muualla
* DVD:n esittely Provisualin sivuilla
Alcantara

**Alcantara** tai **Alcântara** voi tarkoittaa ainakin seuraavia:

*alcantara, mokkanahan kaltainen tekokuitukangas
*Alcântara, kaupunki Brasiliassa
*Alcantara, joki Sisilian saaren koillisosassa
*Alcântaran avaruuskeskus Brasiliassa
*MS Alcantara (1927), Royal Mail Linen risteilyalus
*SS Alcantara (1913), Royal Mail Steam Packet Companyn risteilyalus
*Thiago Alcântara, brasilialais-espanjalainen jalkapalloilija
;Britannian kuninkaallisen laivaston aluksia
* HMS Alcantara (1914), apuristeilijä
* HMS Alcantara (F88), apuristeilijä.
Soinlahti

**Soinlahti** voi tarkoittaa ainakin seuraavia maantieteellisiä kohteita:
* Soinlahti, kylä Iisalmessa
* Soinlahti, rautatieliikennepaikka Iisalmessa
* Soinlahti, kylä Karttulassa.
Evan taivaanlahja

**Evan taivaanlahja** (*Evan Almighty*) on Tom Shadyacin ohjaama komediaelokuva vuodelta 2007. Elokuvan perusperiaate on sama kuin edeltäjällään *[[Bruce – taivaanlahja|Bruce – taivaanlahjalla]]*. Tällä kertaa vasta valituksi tullut kongressiedustaja Evan Baxter (Steve Carell) saa Jumalalta (Morgan Freeman) tehtäväkseen rakentaa arkin.

## Aiheesta muualla
* Viralliset kotisivut 
* Evan taivaanlahja, leffa-arvio Fleim.fi:n sivustolla
Painin maailmanmestaruuskilpailut 1982 (kreikkalais-roomalainen paini)

**Vuoden [[Urheiluvuosi 1982|1982]] [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 9. syyskuuta – 12. syyskuuta 1982 Katowicessa, Puolassa. Kisoissa painittiin kymmenessä painoluokassa.

## Mitalistit

## Tilastot maittain

## Suomen edustajat

## Lähteet
* 
* FILA:n tietokanta
Patrik Forsbacka

**Patrik Forsbacka** (s. 12. elokuuta 1982 Pori) on suomalainen entinen jääkiekkoilija. 

Forsbacka pelasi juniorivuotensa Ässissä. A-juniori-ikäisenä, kaudella 2001–2002, hän pelasi neljä SM-liigaottelua, mutta ei päässyt juniorivuosien jälkeen enää edustusjoukkueeseen. Kaudet 2002–2003 ja 2003–2004 Forsbacka pelasi Mestiksessä edustaen UJK:ta, TuToa ja Hyvinkään Ahmoja. Syksyllä 2004 hän kävi Ranskan I-divisioonassa pelaavassa HG Dunkerquen joukkueessa, mutta heikot harjoitusolosuhteet ja lähes täysin ranskankielinen joukkue teki ranskaa taitamattoman Forsbackan vierailusta varsin lyhyen. Suomeen palattuaan hän työskenteli muuttomiehenä ja pelasi syyskauden Suomi-sarjassa Vermuntilan Temmon joukkueessa. Kevätkaudella hän siirtyi Mestiksessä pelaavaan Kajaanin Hokin joukkueeseen.

Keväällä 2005 Ässät yllättäen tarjosi rakennustyömaalla työskenneelle Forsbackalle try-out -sopimusta kesäksi. Koeaika poiki sopimuksen Ässiin kaudeksi 2005–2006. Kausi sujui hyvin sekä Forsbackalta että Ässiltä. Forsbacka pelasi kovaotteisessa nelosketjussa Matti Kuparisen ja Juha Kiilholman kanssa, ja hän oli joukkueen ahkerin taklaaja. Ässät selvisi lopulta SM-liigan finaaleihin ja Forsbacka solmi kahden vuoden jatkosopimuksen joukkueeseen.

Kausi 2006–2007 alkoi Forsbackalta epäonnisesti, kun hän loukkasi olkapäänsä kauden ensimmäisessä ottelussa. Lopulta olkapää jouduttiin leikkaamaan, ja koko kausi oli hänen osaltaan piloilla, vaikka hän pääsikin tammikuussa palaamaan kentille. Seuraava kausi sujui koko joukkueelta varsin heikosti. Kauden 2008–2009 alussa Forsbacka jälleen loukkaantui vakavasti, polven eturistiside katkesi kauden viidennessä ottelussa. Kaudella 2009–2010 Forsbackan loukkaantumiskierre jatkui, tällä kertaa hänen pernansa repesi kauden kahdeksannessa ottelussa ja hän joutui olemaan pitkään pois kaukalosta. Kaudella 2010–2011 Forsbacka pelasi Newcastle Vipersissa ja EfB Ishockeyssa. Kaudeksi 2011–2012 hän siirtyi KooKoo:hon ja seuraavaksi kaudeksi Ruotsin I-divisioonan Olofströms IK:hon.

Jääkiekon jälkeen Forsbacka siirtyi rakennusalan yrittäjäksi.

## Tilastot

## Lähteet
Henrik Petré

**Henrik Petré** (9. huhtikuuta 1979 Kista, Ruotsi) on ruotsalainen jääkiekkoilija.

Petré on Djurgårdenin kasvatti ja hän pelasi ensimmäisen ottelunsa Elitserienissä kaudella 1997–1998, jolloin hän oli mukana kolmessa ottelussa. NHL-seura Washington Capitals oli varannut Petrén . Petré edusti kaksi kautta Djurgårdenissa, mutta pelasi Elitserienissä yhteensä vain 12 ottelua, kun pääosa kausista meni Ruotsin I-divisioonan Huddinge IK:ssa.

Kaudeksi 1999–2000 Petré siirtyi Brynäs IF:ään, jossa hän pelasi heti ensimmäisellä kaudellaan 47 peliä. Lisäksi Brynäsissä hän pääsi pelaamaan European Hockey Leagueta. Brynäsiä Petré edusti kauteen 2003–2004, jolloin hän vaihtoi kesken kauden Mora IK:hon Allsvenskaniin. Mora nousi Elitserieniin kaudeksi 2004–2005, ja Petré jatkoi joukkueessa. Seuraavaksi kaudeksi hän siirtyi Södertäljeen.

SM-liigaseura SaiPa hankki Petrén kaudeksi 2005–2006. SaiPassa Petré pelasi yhden kauden ja siirtyi seuraavaksi kaudeksi Ässiin, josta hän jatkoi kaudeksi 2008–2009 Slovakian Extraligan HC Slovan Bratislavaan.

Bratislavassa Petré pelasi vain alkukauden. Hän siirtyi lopulta kesken kauden takaisin SM-liigaan, kun hän teki koesopimuksen Tapparan kanssa. Petré teki kuuden viikon koeajan jälkeen Tapparan kanssa koko loppukauden kattavan sopimuksen. Kauden 2009–2010 Petré oli pitkään pelaamatta, mutta hän sai lopulta koesopimuksen marraskuussa Elitserienin Timrå IK:hon. Petré loukkaantui pahasti heti ensimmäisessä ottelussaan Timråssa. Hän joutui Teemu Laineen taklattavaksi sillä seurauksella, että hänen keuhkonsa puhkesi. Timrån lääkärin mukaan Petrén keuhkopussiin tuli reikä. Joulukuussa Timrå ilmoitti, että Petré ei jatka joukkueessa enää koesopimuksen päätyttyä. Tammikuussa 2010 hän siirtyi SM-liigan Tampereen Ilvekseen, jossa hän pelasi loppukauden. Kaudella 2010–2011 hän pelasi Allsvenskanin Almtuna IS:ssä.

Petré pelasi kaudella 2011–2012 muutaman pelin Itävallan pääsarjan slovenilaisjoukkue HK Acroni Jesenicessä, kunnes siirtyi tammikuussa Tanskan pääsarjan AaB Ishockeyyn. Petré on edustanut Ruotsia nuorten arvoturnauksissa kahdesti. Vuonna 1997 hän oli mukana 18-vuotiaiden EM-kilpailuissa, joista Ruotsi sai hopeaa, ja nuorten maailmanmestaruuskilpailuissa hän pelasi 1998.

## Lähteet
NKL

**NKL**-lyhenne voi viitata johonkin seuraavista:

* Naistenklinikka
* Norges Kooperative Landsforening, nykyinen Coop Norge
* Nuohousalan Keskusliitto
* Nuoren Keskustan Liitto, nykyisin Suomen Keskustanuoret
* Näkövammaisten Keskusliitto
* Nuorten Koripalloliiga
Antti Louhisto

**Antti Louhisto** (1. tammikuuta 1918 Virolahti – 17. heinäkuuta 1989) oli suomalainen kuvanveistäjä. Hän oli Anton ja Marianna Louhiston (o.s. Korpela) neljästä pojasta kolmas. Hän muutti perheensä kanssa vuonna 1930 Viipurin taakse Kannakselle. Hänet palkittiin vuonna 1965 Pro Finlandia -mitalilla.

Louhisto teki pieniä, liikunnallisesti eloisia eläinveistoksia, esimerkiksi iskevästi ja yhteinäisesti hahmoteltuja härkäaiheita. Hänen materiaalejaan olivat kivi, puu ja pronssi. Töitä oli Suomessa esillä 50 näyttelyssä ja ulkomailla 25 eri paikassa.

## Valokuvia julkisista teoksista

Tiedosto:Karjalaan jääneiden vainajien muistomerkki Maarian kirkko by Antti Louhisto.jpg|*Karjalaan jääneiden vainajien muistomerkki*, Turku, 1955.
Tiedosto:Leningradin ja Turun ystävyyden patsas.jpg|*[[Leningradin ja Turun ystävyyden patsas]]*, Turku, 1969.
Tiedosto:Itsenäisyys-jotakin.jpg|*[[Itsenäisyyden kivi]]*, Turku, 1977.


## Lähteet
* Kauko Louhisto – Lyhyt elämäkerta: Antti Louhisto, kuvanveistäjä

### Viitteet

## Aiheesta muualla
*
Dwight Stones

**Dwight Edwin Stones** (s. 6. joulukuuta 1953 Los Angeles, Kalifornia) on entinen yhdysvaltalainen korkeushyppääjä. Stones saavutti olympialaisissa kaksi pronssimitalia: sekä Münchenissä 1972 että Montréalissa 1976 tuloksella 221&nbsp;cm. Montréalin olympialaisiin Stones lähti suurena ennakkosuosikkina ja maailmanennätyksen haltijana, mutta sateinen sää ei sopinut hänen tekniikalleen. Stones osallistui myös vuoden 1984 Los Angelesin olympialaisiin ja sijoittui neljänneksi. 

Stones paransi korkeushypyn maailmanennätystä kolmesti: 230&nbsp;cm heinäkuussa 1973 Münchenissä, 231&nbsp;cm kesäkuussa 1976 Philadelphiassa sekä 232&nbsp;cm elokuussa 1976 jälleen Philadelphiassa. Hän oli ensimmäinen maailmanennätyksen hypännyt floppaaja. Koko urheilu-uransa parhaan tuloksen 234&nbsp;cm hän hyppäsi vuonna 1984. Urheilu-uransa jälkeen Stones on toiminut kotimaassaan urheilun televisiokommentaattorina. 

## Lähteet

## Aiheesta muualla
* Dwight Stonesin kotisivut
Kultapyrstömureena

**Kultapyrstömureena** (*Gymnothorax miliaris*) on päiväsaikaan aktiivinen mureenalaji.

## Ulkonäkö ja koko
Kultapyrstömureena kasvaa noin 60&nbsp;cm pitkäksi. Se on käärmeen muotoinen, ruskealla pohjalla on vaaleankeltaisia pilkkuja. Pilkut ovat pienimpiä päässä, pyrstöä kohti ne kasvavat ja sulautuvat yhteen.

## Alkuperä
Kultapyrstömureena on kotoisin Atlantin valtamereltä, missä se elää koralliriuttojen läheisyydessä. Läntisellä Atlantilla sitä tavataan Bermudalla sekä Floridan ja Brasilian välisellä alueella. Itä-Atlantilla sitä on tavattu Kap Verden ja Saint Helenan saarilla.

## Käyttäytyminen
Kultapyrstömureena asuu koralliriutoilla ja kivikkorannoilla yleensä yli 60 metrin syvyydessä. Akvaariossa se piilottelee varsinkin heti uuteen altaaseen muutettuaan kolossa niin, että vain sen pää näkyy. Sieltä se syöksähtää esille ja sieppaa kaloja ja selkärangattomia.

## Ravinto
Kultapyrstömureenaa ruokitaan elävällä kalalla ja mustekalalla. Sitä ei saa ruokkia liian usein, ettei sille tulisi rasvamaksaa.

## Lähteet
EuroNight

**EuroNight** (lyh. ***EN***) on Euroopan suurimpien kaupunkien välillä öisin liikennöivä henkilöjuna.

Nykyinen EuroNight -järjestelmä aloitti toimintansa vuonna 1993, kun EuroCity-liikenteestä eriytettiin yöliikenne omaksi osakseen. Liikenteessä käytettävät vaunut ovat ilmastoituja ja junissa on ravintolavaunut. Useimmiten matkan hintaan kuuluu myös aamiainen. Valtioiden rajoilla matkustajia ei herätetä, sillä matkustajat jättävät paperinsa junan henkilökunnalle matkan ajaksi.

EuroNight-junissa on toisen luokan makuu- ja lepovaunuja sekä tavallisia matkustajavaunuja. Jokaisessa junassa on myös 1. luokan vaunu, ravintolavaunu sekä tavaravaunu.
Köngäs (Kittilä)

**Köngäs** on noin 190 asukkaan (2014) kylä Kittilän kunnassa, Ounasjoen varrella seututie 955:n läheisyydessä. Kylässä toimii noin 50 yritystä, joista suurimman osan toiminta on tavalla tai toisella kytkeytynyt matkailuun. Kylässä on noin 100 omakotitaloa ja noin 100 vapaa-ajan asuntoa. 

Moni Könkään kylän asukas käy työssä Kittilän kultakaivoksessa, Suurikuusikossa. Perinteiset vanhat kylän pääelinkeinot maa-, metsä- ja porotalous näkyvät vielä kyläkuvassa. Niiden lisäksi matkailu eri muodoissa on saanut yhä enemmän sijaa kyläläisten elinkeinona. Kylää voi sanoa hyvällä syyllä jopa "Levin ohjelmapalvelukyläksi". Kylässä on vuonna 2019 kaksi maidontuotantotilaa. Kylällä on ollut oma koulu, joka on nyt kunnostettu päiväkodiksi. 

## Kylän historiaa
Joidenkin perimätietojen mukaan kylän ensimmäinen asukas oli Niilo Köngäs vuonna 1731. Nimensä mukaisesti kylä on rakentunut Ounasjoessa olevan, ennen varsin kuohuavan könkään rannalle.

Toisen maailmansodan aikana Könkäälle oli sijoitettu saksalaisia sotilaita. Lapin sodassa Könkään kylä säästyi sodan tuhoilta. Syynä tähän on pidetty mm. sitä, että kylän kautta ei kulkenut läpikulkutietä, saksalaisjoukkojen poistuessa Muonion–Kilpisjärven kautta Norjan suuntaan. Könkään koulu rakennettiin vuonna 1901, ja kylälle saatiin maantie Kittilän kirkonkylältä Sirkan kylän kautta 1900-luvun alussa. Puhelinyhteys kylään avattiin vuonna 1920. Kylän talojen sähköistys alkoi suunnitellusti Lapin jälleenrakennuksen yhteydessä 1940-luvun lopulla.

## Lähteet
Natan Altman

**Natan Isajevitš Altman** (; 22. joulukuuta (J: 10. joulukuuta) 1889 Vinnytsja – 12. joulukuuta 1970 Leningrad) oli venäläinen ja neuvostoliittolainen taidemaalari, graafikko, kuvanveistäjä, lavastustaiteilija, kirjankuvittaja sekä taideteoreetikko. Altman tunnetaan parhaiten muotokuvistaan.

Altman opiskeli vuosina 1901–1907 Odessan taidekoulussa, ja myöhemmin (1910–1912) hän jatkoi taideopintojaan Maria Vasiljevan Vapaassa Venäläisessä Akatemiassa Pariisissa. Pariisissa hän sai vaikutteita kubismista.

Vuodesta 1912 lähtien Altman asui Pietarissa. Vallankumouksen jälkeen Altman teki perinteistä realistista tyyliä edustavan Leninin muotokuvapatsaan sekä useita lyijykynäpiirroksia. Keväällä 1928 Altman matkusti valtiollisen juutalaisteatterin kanssa Euroopan-kiertueelle ja muutti jälleen Pariisiin, jossa hän asui ja työskenteli vuosina 1929–1935. Palattuaan vuonna 1936 takaisin Neuvostoliittoon ja keskelle Stalinin vainoja hän etääntyi maalaustaiteesta ja keskittyi käyttögrafiikan tekoon sekä teatterilavastuksiin.

## Katso myös
*Kulkukoira kabaree, Pietari

## Lähteet

## Aiheesta muualla

* Esimerkki  Natan Altmanin teoksista , *[[Anna Ahmatova]]n muotokuva*, 1914.
Douglas Fairbanks Jr.

**Douglas Elton Fairbanks, Jr.** (9. joulukuuta 1909 New York City &ndash; 7. toukokuuta 2000 New York City) oli yhdysvaltalainen näyttelijä ja korkea-arvoinen meriupseeri toisessa maailmansodassa.

Fairbanksin vanhemmat olivat kuuluisa mykän elokuvan miestähti Douglas Fairbanks ja tämän ensimmäinen vaimo Beth Sully. Hänen vanhempansa erosivat hänen ollessaan 10-vuotias ja hän asui äitinsä kanssa Kaliforniassa, Pariisissa ja Lontoossa. Hän aloitti näyttelemisen jo teini-iässä 1920-luvun mykkäelokuvissa. Hänen viimeiset roolityönsä olivat 1980-luvulta, joten hänen uransa kesti yli 60 vuotta. Hän näytteli urallaan lähes sadassa elokuvassa ja toimi sen lisäksi myös mm. elokuvien tuottajana ja käsikirjoittajana. Hän on saanut urastaan kolme tähteä Hollywood Walk of Famelle, joista yhden elokuvaurastaan, yhden televisiourastaan ja yhden radiourastaan. Elokuvauransa lisäksi hänellä oli menestyksekäs sotilasura toisen maailmansodan aikaan.

Fairbanks oli naimisissa kolme kertaa: Joan Crawfordin (1929–1933, päättyi avioeroon), Mary Lee Epplingin (1939–1988, päättyi vaimon kuolemaan) ja Vera Sheltonin (1991–2000, päättyi Fairbanksin kuolemaan) kanssa. Toisen vaimonsa kanssa Fairbanksilla oli kolme tytärtä. Hän kuoli sydänkohtaukseen. 

## Aiheesta muualla

* 
* Douglas Fairbanks jr. NNDB:ssä
Erkki Penttilä (hiihtäjä)

**Eerikki (Erkki) Ultimus Penttilä** (25. huhtikuuta 1905 Koivisto – 2. syyskuuta 2004 Kuopio) oli suomalainen maastohiihtäjä ja suomalaisen alppihiihdon pioneeri.

Erkki Penttilän maastohiihtouran huippukohta olivat Salpausselän kisat 1928, jolloin hän voitti sekä 10:n että 50 kilometrin kilpailun. SM-kisoissa hän hiihti parhaimmillaan kahdeksanneksi. Hän asui Kanadassa 1928–1933, ja hänet valittiin Suomen hiihtojoukkueen varamieheksi Lake Placidin talviolympialaisiin 1932.

Palattuaan Suomeen Penttilä toimi suomalaisen alppihiihdon uranuurtajana. Ensimmäisissä alppihiihdon SM-kisoissa 1937 hän voitti kaikki kolme lajia ja keräsi mitaleja myös vuosina 1939 ja 1941. Noina vuosina hänestä tuli ainoa hiihtäjä, joka on voittanut Salpausselän kisoissa sekä maastohiihto- että alppihiihtokilpailun.

Penttilän tytär on hiihtovaatesuunnittelija Ritva Kellokumpu ja tyttärenpoika vaatesuunnittelija ja entinen kumparelaskija Martti Kellokumpu.

## Saavutukset
### Maastohiihtäjänä

* Salpausselän kisojen voitto 10:llä ja 50 kilometrillä 1928
* SM-kisoissa kahdeksas 10 kilometrillä 1927

### Alppihiihtäjänä

* Salpausselän kisojen voitto pujottelussa 1939 ja 1941
* SM-kultaa pujottelussa 1937 ja 1941, syöksylaskussa 1937 ja 1939 sekä alppiyhdistetyssä 1937
* SM-hopeaa pujottelussa 1939

## Lähteet

* 

### Viitteet

## Aiheesta muualla
* Erkki Penttilän muistokirjoitus Helsingin Sanomissa
Rengasmureena

**Rengasmureena** (*Muraena lentiginosa*) on matalassa vedessä viihtyvä mureenalaji, jota joskus pidetään meriakvaariossa.

## Ulkonäkö ja koko
Rengasmureena kasvaa noin 60&nbsp;cm pitkäksi. Sillä on punaruskealla pohjalla vaaleampia pilkkuja, joita reunustaa tumma rengas.

## Alkuperä
Rengasmureena on kotoisin Tyynenmeren itäosista: sitä tavataan Kalifornianlahden ja Perun välisellä alueella, kuten Galapagossaarilla.

## Käyttäytyminen
Rengasmureena on kestävä, mutta aggressiivinen ja aktiivinen akvaariokala. Se karkaa helposti, joten allas on peitettävä huolellisesti. Se syö useimmat saman akvaarion kalat – myös toiset mureenat.

## Ravinto
Rengasmureenaa ruokitaan lihapitoisella ruoalla muutaman kerran viikossa.

## Lähteet
Kōban

**Kōban** () tai poliisikoppi on japanilainen poliisin toimihuone, eräänlainen "poliisikioski", joita on sijoitettu ympäri kaupunkia. Kōbanista käsin paikallinen poliisi tarkkailee, hoitaa hätätilanteita, opastaa ja on yhteydessä alueella toimiviin ihmisiin. 

Kōbanit kehittyivät Edo-kauden vartiotuvista (*[[tsujiban]]*). Tokugawa-shōgunaatin Edoon perustama kaupungin maistraatti eli Machi-bugyō-shō rakennutti kaupunkiin aikoinaan noin kuutisensataa vartiotupaa.

## Lähteet
SVT24

**SVT24** on yleinen Ruotsin yleisradioyhtiö SVT:n omistama televisiokanava. SVT24 näkyy digitaalisessa antenniverkossa ja kaapelissa koko Ruotsissa sekä Pohjanmaalla, Ahvenanmaalla, Meri-Lapissa ja Länsi-Lapissa. Muualla Suomessa kanava näkyy kaapelissa ja satelliitissa.

Kanava aloitti lähetyksensä 15. maaliskuuta 1999 uutiskanavana. Uutisia lähetettiin varttitunnin välein. Uutisohjelmat *Aktuellt* ja *Rapport* sekä aamuohjelma *SVT Morgon* (nykyään *Gomorron Sverige*) lähetettiin samanaikaisesti SVT1:n tai SVT2:n kanssa. SVT24 lähetti ohjelmaa maanantaiaamusta kello 06.00 lauantaiaamuun kello 06.00 Ruotsin aikaa. Viikonloppuisin lähetettiin SVT:n teksti-TV:n uutisia. Vuonna 2003 kanava uudistettiin ja sen nimi pelkistyi 24:ksi. Uutislähetysten määrää vähennettiin reilusti. SVT24:llä alettiin lähettää myös ajankohtaisohjelmia ja urheilua. Urheilua lähetetään lähinnä viikonloppuisin.

## Ohjelmisto
SVT24 ei näytä enää pelkkiä uutis- ja ajankohtaisohjelmia. Nykyään ohjelmistossa on muutakin kuin uutisia: ajankohtaisohjelmia ja urheilua, muun muassa sarjoja ja lifestyleohjelmia. Öisin kanavalla lähetetään alueellisten uutislähetysten uusintoja ja niiden lomassa valtakunnalliset sähkeuutiset.

## Kanavan nimi
Kanava aloitti nimellä SVT24, mutta se nimettiin uudelleen vuonna 2003, jolloin nimeksi tuli pelkkä 24. Tätä yksinkertaistettua nimeä oli kumminkin hankala käyttää, joten noin vuotta myöhemmin EPG-ohjelmaoppaissa luki jälleen SVT24. Vuonna 2009 Barnkanalen ja SVT24 siirtyivät samalle kanavapaikalle, ja näin ollen nimeksi tuli SVTB/SVT24.
Kunskapskanalen

**Kunskapskanalen** (suom. *Tietokanava*) on ruotsalainen, SVT:n ja UR:n yhteisomistuksessa oleva televisiokanava. Kunskapskanalen sai alkunsa vuonna 2002 perustetusta SVT Extrasta, joka lähetti olympialaiset ja muut äkilliset tapahtumat, SVT1:n ja SVT2:n ohjelmien uusintoja ja urheilutapahtumia.

SVT Extran tarina päättyi jo vuonna 2004, kun UR ja SVT sopivat muuttavansa SVT Extran molempien yhtiöiden yhteisomistuksessa olevaksi kanavaksi. SVT Extra muuttui 26.–27. syyskuuta 2004 välisenä yönä Kunskapskanaleniksi ja ohjelmisto muuttui täysin. Kanavaa lähetettiin samalla kanavapaikalla kuin SVT Barn (entinen Barnkanalen), mutta vuonna 2009 kun Barnkanalen siirtyi samalle kanavalle SVT24:n kanssa, Kunskapskanalen sai oman kanavan. Ohjelmisto koostuu opetus- ja tiedeohjelmista. Osa ohjelmista on SVT:n tuottamia ja loput ovat UR:n tuottamia.

Kunskapskanalen näkyy digitaalisesti koko Ruotsissa sekä Ahvenanmaalla, Pohjanmaalla, Länsi-Lapissa ja Meri-Lapissa antennissa ja kaapelissa. Muualla Suomessa kanava näkyy kaapelissa ja satelliitissa.

## Lähteet
Kuusiipisimppu

**Kuusiipisimppu** (*Pterois lunulata*) on erikoisen muotoinen kala, jota pidetään joskus meriakvaarioissa samoin kuin sukulaistaan siipisimppua.

## Ulkonäkö ja koko
Kuusiipisimppu kasvaa noin 30&nbsp;cm pitkäksi. Sen evät muodostavat viuhkamaisen leijonanharjan. Vaalealla pohjalla on viininpunaisia pystyraitoja. Leveämmissä raidoissa on keskeltä vaaleita suomuja, jotka muodostavat verkkokuvion. Evien pitkiä ruotoja yhdistää verkkomainen kudos kaksi kolmasosaa niiden pituudelta; monilla muilla lajeilla ruodot ovat pitemmälti paljaina.

## Alkuperä
Kuusiipisimppu on kotoisin Indopasifiselta merialueelta: Mauritiukselta ja Japanista etelään.

## Käyttäytyminen
Kuusiipisimppu liikkuu rauhallisesti. Se on aggressiivinen toisia simppuja kohtaan. Akvaariossa sitä ei voi pitää kovin pienten kalojen tai katkarapujen kanssa, koska simppu syö ne.

## Ravinto
Kuusiipisimppu syö kaloja ja äyriäisiä.

## Lähteet
Valeri Rezantsev

**Valeri Rezantsev** (s. 1947) on Neuvostoliittoa edustanut entinen kreikkalais-roomalaisen tyylin painija ja olympiavoittaja

Rezantsev voitti olympiakultaa 90 kilon sarjassa Münchenissä 1972, jossa hän ensimmäisellä kierroksella paini tasapelin Romanian Nicolae Negutin kanssa mutta voitti loput vastustajansa. Montrealissa 1976 hän voitti toisen kultamitalinsa. Myös MM-kisoissa hän oli lyömätön vuodesta 1970 alkaen. Euroopan mestaruuden hän voitti kolmasti.

## Saavutuksia
* Olympiakultaa 1972 ja 1976 (sarja 90 kg)
* MM-kultaa 1970–71 ja 1973–75 (sarja 90 kg)
* EM-kultaa 1970, 1973 ja 1974 (sarja 90 kg)

## Lähteet
* 
*
Utbildningsradion

**Utbildningsradion** (), lyhyesti **UR**, on ruotsalainen yleisradioyhtiö, joka tuottaa ja hankkii pelkästään opetusohjelmia.

UR:n radio-ohjelmia voi kuulla SR:n kanavilla. UR lähettää televisio-ohjelmiaan SVT1:ssä ja SVT2:ssa sekä SVT:n kanssa osittain omistamallaan kanavalla Kunskapskanalen.

## Lähteet
Seeprasiipisimppu

**Seeprasiipisimppu** (*Dendrochirus zebra*) on erikoisen muotoinen kala, yksi meriakvaarioiden yleisimpiä skorpionisimppukaloja. Sen eväruodoissa on myrkkyä ja sen pisto aiheuttaa ampiaisen pistoa muistuttavan reaktion. Herkillä ihmisillä reaktio voi aiheuttaa sairaalahoitoa vaativia oireita. Seeprasiipisimppu käyttää myrkkyä itsensä puolustamiseen suuntaamalla selkäruotonsa hyökkääjää kohti. Tästä syystä kalan käsittelemisessä on noudatettava tarkkaavaisuutta.

## Ulkonäkö ja koko

Seeprasiipisimppu kasvaa noin 20-25&nbsp;cm pitkäksi. Sen vartalossa on leveitä tummia ja vaaleita raitoja, ja erityisenä lajituntomerkkinä tumma läikkä kiduskannen alaosassa. Evien huntumainen verkko ulottuu melkein eväruotojen kärkiin asti toisin kuin siipisimpulla. Kokonsa puolesta seeprasiipisimppu pärjää noin 300-litraisessa akvaariossa, jossa on syytä olla tehokas suodatus.

## Alkuperä
Seeprasiipisimppu on kotoisin Indopasifiselta merialueelta: Itä-Afrikan ja Samoan väliltä.

## Käyttäytyminen
Seeprasiipisimppua voi pitää riutta-akvaariossa, koska se ei koske koralleihin. Sitä ei voi kuitenkaan pitää kovin pienten kalojen tai katkarapujen kanssa, koska ne kuuluvat simpun luontaiseen ravintoon. Akvaario-olosuhteissa tämän voi ehkäistä ruokkimalla simppua säännöllisesti ja monipuolisesti. Kala tarvitsee paljon piilopaikkoja, ja on yleensä akvaario-oloissa hämäräaktiivinen.

## Ravinto
Seeprasiipisimppu syö luonnossa eläviä, itseään pienempiä kaloja ja äyriäisiä. Akvaario-olosuhteissa seeprasiipisimpun ruokintaan on kiinnitettävä erityistä huomiota, sillä ne eivät helposti opi syömään korvaavaa ruokaa. Tämän opittuaan ne syövät monipuolisesti akvaariokaloille tarkoitettuja pakasteruokia joita on suositeltavaa ruokkia pihdeillä.

## Lähteet

## Aiheesta muualla
*
Bounce

**Bounce** on yhdysvaltalaisen hard rock -yhtye Bon Jovin kahdeksas studioalbumi. Albumi julkaistiin 8. lokakuuta 2002 ja sen ovat tuottaneet Jon Bon Jovi ja Richie Sambora yhdessä Luke Ebbinin kanssa. Albumi nauhoitettiin Sanctuary II-studiolla yhtyeen kotiseudulla New Jerseyssä. Albumin kappaleet ja niiden sanoitukset ovat saaneet hyvin paljon inspiraatiota ja vaikutteita Syyskuun 11. päivän terrori-iskuista. 

Ilmestymisviikollaan albumia myytiin 160&nbsp;000 kappaletta Yhdysvalloissa, ja samalla viikolla albumi oli Billboard 200 -listan toisella sijalla. Albumi on kuitenkin yhtyeen ainoa levytys, joka ei ole saavuttanut platinalevyyn oikeuttavaa myyntimäärää Yhdysvalloissa.

## Albumi ja kappaleet
Yhtyeen laulaja Jon Bon Jovi kertoi terrori-iskujen vaikutuksesta albumiin seuraavasti:

Singlenä julkaistu, ehkä albumin tunnetuin raita *[[Everyday]]* kuvaili lähinnä yhtyeen jäsenten tunnetilaa jatkaa eteenpäin terrori-iskujen jälkeen. Yhdysvalloissa single ei saavuttanut menestystä, mutta muualla maailmassa single saavutti jatkuvasti top 10 -listasijoituksia. Single huomioitiin Grammy-ehdokkuudella parhaasta rockesityksestä vokaaleilla. Myös albumin toinen single *[[Misunderstood]]* oli ehdolla samaan palkintoon. 

Albumin avausraita *Undivided* käsittelee terrori-iskujen seurauksia huomattavasti albumin muita kappaleita enemmän.

Kappale *Open All Night* käsittelee yhtyeen kuulijakunnalle hieman yllätyksenä tullutta aihetta. Jon Bon Jovi kirjoitti kappaleen, ja se pohjautuu hänen ajatuksiinsa *[[Ally McBeal]]* -sarjan päättymisestä. Hän itse näytteli sarjassa päähenkilö Allyn poikaystävää, ja hän masentui tavasta, jolla hänen hahmonsa käsikirjoitettiin ulos sarjasta. Kappale kertookin, miten Jon olisi itse halunnut roolihahmonsa poistuvan sarjasta. 

Albumin nimikkoraita *[[Bounce (kappale)|Bounce]]* on omistettu Jon Bon Jovin hyvälle ystävälle, NFL-liigassa pelaavan New England Patriots -joukkueen päävalmentajalle, Bill Belichickille. Kappale kertoo Belichickin kokemista vastoinkäymisistä ennen mestaruuden voittamista. Monien mielestä kappale käsitteli myös yhdysvaltalaisten kansalaisten kilpistymisiä terrori-iskujen jälkeen.

## Kappalelista

## Kokoonpano
*Jon Bon Jovi – laulu, akustinen kitara
*Richie Sambora – kitara, taustalaulu
*David Bryan – koskettimet, taustalaulu
*Tico Torres – rummut, perkussiot
*Hugh McDonald – bassokitara, taustalaulu